**ส่วนที่ ๓**

**รายละเอียดโครงการ/กิจกรรม/มาตรการตามแผนปฏิบัติการ**

**มิติที่ ๑ การสร้างสังคมที่ไม่ทนต่อการทุจริต**

**๑.๑ การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**ลำดับที่ 1**

**1. ชื่อโครงการ : โครงการพัฒนาคุณธรรมจริยธรรม**

**2. หลักการและเหตุผล**

การพัฒนาประเทศให้ก้าวหน้าประชาชนมีความสุขอย่างยั่งยืนและสามารถก้าวพ้นทุกวิกฤตของโลกที่มากับกระแสโลกาภิวัตน์ มีรากฐานสำคัญจากการพัฒนาบุคคลในประเทศนั้นๆ ให้เป็นคนดี ซึ่งมีความเกี่ยวข้องโดยตรงกับการพัฒนาคุณธรรมจริยธรรมของคนในสังคมโดยเฉพาะ “เจ้าหน้าที่ของรัฐ” ซึ่งได้รับมอบหมายภารกิจในการให้บริการสาธารณะแก่ประชาชน ใช้อำนาจที่ได้รับอย่างซื่อสัตย์ ต้องดูแล จัดการตัดสินใจเกี่ยวกับการให้บริการสาธารณะ การจัดการทรัพยากรของชาติให้เกิดประโยชน์สูงสุดต่อประชาชนและต่อประเทศชาติ

คณะรัฐมนตรีในการประชุมเมื่อวันที่ 26 สิงหาคม 2551 มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ 5 ยุทธศาสตร์และยุทธศาสตร์ที่ 4 การส่งเสริมคุณธรรม ในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม

จากหลักการและเหตุผลดังกล่าว เทศบาลตำบลหนองกราดจึงเห็นความสำคัญในการพัฒนาบุคลากรในสังกัด เพื่อตระหนักถึงการสร้างจิตสำนึกให้มีคุณธรรม จริยธรรม และปฏิบัติงานด้วยความซื่อสัตย์ สุจริต มีจิตสำนึกที่ดีในการปฏิบัติงาน ประพฤติปฏิบัติตนเป็นแบบอย่างที่ดีแก่ประชาชน จึงได้ทำโครงการเสริมสร้างคุณธรรมและจริยธรรมเพื่อเพิ่มประสิทธิภาพการปฏิบัติงานและประโยชน์สูงสุดของประชาชน

**3. วัตถุประสงค์**

3.1 เพื่อปลูกจิตสำนึกให้พนักงานเจ้าหน้าที่ของเทศบาลตำบลหนองกราด มีคุณธรรมจริยธรรม เข้าใจหลักธรรมของพระพุทธศาสนา และน้อมนำเอาหลักปรัชญาเศรษฐกิจพอเพียงไปเป็นแนวทางในการดำเนินชีวิตส่วนตัว และในการปฏิบัติราชการ

3.2 เพื่อให้พนักงาน ได้รับการพัฒนาจิตใจ และพัฒนาตนเองให้มีจิตสาธารณะ เกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตนเป็นพลเมืองดี สร้างประโยชน์แก่ครอบครัว ประชาชน และประเทศชาติ สร้างจิตสำนึกในการทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน

3.3 เพื่อเป็นการสร้างภาพลักษณ์ที่ดีของเทศบาลตำบลหนองกราดในการเสริมสร้างคุณธรรม จริยธรรม และหลักธรรมาภิบาล

**4. เป้าหมาย/ผลผลิต**

ผู้บริหารเทศบาล สมาชิกสภาเทศบาล พนักงานเทศบาลและพนักงานจ้างของเทศบาลตำบลหนองกราด

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

จัดให้มีการดำเนินกิจกรรมส่งเสริมคุณธรรมจริยธรรม แบ่งเป็น 3 แนวทางคือ

6.1 การจัดกิจกรรมบรรยายเสริมสร้างคุณธรรมจริยธรรม โดยคณะผู้บริหาร ปลัดเทศบาลบรรยายให้ความรู้แก่พนักงานเจ้าหน้าที่

6.2 จัดกิจกรรมบำเพ็ญประโยชน์นอกสถานที่ ส่งเสริมให้รู้รัก สามัคคี เสียสละ ช่วยเหลือ แบ่งปันและเห็นคุณค่าของการเสริมสร้างสังคมแห่งความดีมีคุณธรรม เช่น การช่วยเหลือผู้ด้อยโอกาสในสังคม หรือทำบุญถวายทานแก่พระภิกษุสงฆ์ที่ชราภาพ หรืออาพาธ เป็นต้น

6.3 การจัดกิจกรรมทำบุญถวายเครื่องไทยธรรม และบำเพ็ญประโยชน์ ณ วัดต่างๆ

**7. ระยะเวลาในการดำเนินการ**

ปีงบประมาณ พ.ศ. 25๖6 – 2570

**8. งบประมาณในการดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลหนองกราด

**10.ตัวชี้วัด/ผลลัพธ์**

10.1 พนักงาน เจ้าหน้าที่ มีคุณธรรมจริยธรรม เข้าใจหลักธรรมของพระพุทธศาสนาและน้อมนำหลักปรัชญาเศรษฐกิจพอเพียงเป็นแนวทางในการดำเนินชีวิต และการปฏิบัติงาน

10.2 พนักงาน เจ้าหน้าที่ ได้รับการพัฒนาจิตใจ พัฒนาตนให้มีจิตสาธารณะเกิดความสำนึกร่วมในการสร้างสังคมแห่งคุณธรรมและสมานฉันท์ สร้างประโยชน์แก่ครอบครัวและประเทศชาติ รู้จักการให้และเสียสละเพื่อประโยชน์ส่วนรวม

10.3 สร้างภาพลักษณ์ที่ดีขององค์กร เสริมสร้างคุณธรรมจริยธรรมและธรรมาภิบาล

**ลำดับที่ 2**

**1. ชื่อโครงการ : โครงการสมุดความดีของพนักงานเทศบาล**

**2. หลักการและเหตุผล**

การบันทึกการปฏิบัติงานประจำวัน โดยเฉพาะบุคลากรในองค์กร เป็นการสร้างระเบียบวินัยในการปฏิบัติงาน ซึ่งในแต่ละวันหากมีการจดบันทึกว่าได้ทำอะไรบ้าง จะเป็นการทบทวนและสามารถย้อนกลับมาเพื่อพิจารณาปรับปรุงการทำงานในแต่ละกิจกรรมได้ รวมถึงหัวหน้าผู้บังคับบัญชา สามารถใช้เป็นหลักฐานในการอ้างอิงที่ใช้ในการประเมินผลงาน ยังส่งผลให้การประเมินเป็นที่ยอมรับ ภารกิจที่ได้รับมอบหมายได้ปฏิบัติงานด้วยความสำเร็จ ความซื่อสัตย์ สุจริต ลุล่วงหรือไม่อย่างไร และหัวหน้างานสามารถวางแผนต่อไปได้ ประเมินทักษะและผลการปฏิบัติงานของพนักงาน ซึ่งจะส่งผลให้เห็นว่าค่าของคนอยู่ที่ผลของงาน หรืออาจจะมีผู้ร่วมงานอื่นมาอ่านแล้วมีกรณีศึกษาจากปัญหาที่เกิดขึ้นคล้ายกัน ทำให้ทราบถึงวิธีการแก้ไข เกิดการแลกเปลี่ยนความรู้ซึ่งกันและกันในองค์กร

เทศบาลตำบลหนองกราดเห็นความสำคัญของการบันทึกประจำวันดังกล่าว จึงได้จัดทำสมุดความดีพนักงานเทศบาลโดยให้พนักงานมีการบันทึกการปฏิบัติงานประจำวัน เพื่อเป็นเครื่องมือในการควบคุมดูแล การปฏิบัติงานด้วยความรับผิดชอบ ซึ่งเป็นงานที่ได้รับมอบหมาย และเกิดประโยชน์แก่องค์กร เป็นการสร้างระเบียบวินัย ส่งเสริมการสร้างจิตสำนึกที่ดีในการปฏิบัติงาน ด้วยความซื่อสัตย์ สุจริต

**3. วัตถุประสงค์**

3.1 เพื่อเป็นช่องทางในการสื่อสารระหว่างผู้บริหาร ปลัดเทศบาล และพนักงานเทศบาล

3.2 เพื่อเป็นประโยชน์ในการติดตามงานที่พนักงานเทศบาลได้ปฏิบัติ

3.3 เพื่อเป็นการสร้างจิตสำนึกในการปฏิบัติงานด้านความรับผิดชอบ ซื่อตรงและซื่อสัตย์สุจริตต่องานที่ได้รับมอบหมาย

**4. เป้าหมาย**

พนักงานเทศบาลตำบลหนองกราด

**5. ระยะเวลา**

ปีงบประมาณ พ.ศ. 25๖2 – 25๖5

**6. วิธีดำเนินการ**

6.1 กำหนดให้พนักงานเทศบาลบันทึกผลการปฏิบัติงานประจำทุกวันและส่งให้หัวหน้าส่วนราชการทุกวันจันทร์

6.2 รวบรวมเป็นข้อมูลสำหรับผู้บริหารให้พิจารณาผลการปฏิบัติงานพนักงานประจำปี

**7. งบประมาณ**

ไม่ใช้งบประมาณ

**8. สถานที่ดำเนินการ**

เทศบาลตำบลหนองกราด

**9. ผู้รับผิดชอบ**

สำนักปลัดเทศบาล ผู้อำนวยการกองทุกกอง

**10. ตัวชี้วัด/ผลลัพธ์**

10.1 มีการสื่อสารระหว่างผู้บังคับบัญชาและพนักงานส่งเสริมให้ปฏิบัติงานเป็นไปตามเป้าหมาย

10.2 มีการติดตามผลงานทำให้สามารถทราบผลการทำงานเมื่อเกิดปัญหาสามารถแก้ไขได้

10.3 พนักงานเทศบาลทำงานด้วยความซื่อสัตย์ สุจริตเกิดความรับผิดชอบในหน้าที่ได้รับมอบหมายตามกำหนด

**ลำดับที่ 3**

**1. ชื่อโครงการ : โครงการส่งเสริมคุณธรรมและจริยธรรมในการป้องกันการทุจริต**

**2. หลักการและเหตุผล**

บุคลากรหรือทรัพยากรบุคคลในองค์กรเป็นรากฐานสำคัญยิ่งในการพัฒนาและขับเคลื่อนองค์กรไปสู่ความสำเร็จ ทั้งด้านคุณภาพ ประสิทธิภาพและประสิทธิผล องค์กรนั้นๆ ย่อมประสบความสำเร็จ มีความเจริญก้าวหน้าต่อไป ทั้งนี้ขึ้นอยู่กับบุคลากรที่มีคุณภาพสูง มีความรู้ความสามารถ มีทักษะต่างๆ ในการปฏิบัติงาน มีประสบการณ์มีความรู้และเข้าใจงานเป็นอย่างดี เมื่อได้รับบทบาทให้กระทำหน้าที่ใดๆ แล้ว ย่อมสามารถแสดงบทบาทนั้นๆ ได้อย่างถูกต้องและเหมาะสมเสมอ ในทางตรงกันข้ามหากบุคลากรในองค์กรด้อยความสามารถ ไร้อุดมการณ์ ไม่มีทักษะหรือประสบการณ์ที่จำเป็นในการทำงาน ย่อมทำให้องค์กรนั้นๆ ด้อยพัฒนาหรือเจริญก้าวหน้าได้อย่างล่าช้า นอกจากบุคลากรที่มีความรู้ ความสามารถ มีทักษะและประสบการณ์การทำงานสูงแล้ว ย่อมมีคุณธรรมจริยธรรมใน

การป้องกันการทุจริต มีจรรยาบรรณ ค่านิยม บุคลิกภาพหรือคุณลักษณะอันพึงประสงค์ เป็นตัวชี้นำทางในการปฏิบัติงานตามตำแหน่ง หน้าที่และบทบาทแห่งตนเอง บุคลากรที่ปฏิบัติหน้าที่โดยยึดมั่นในหลักคุณธรรม จริยธรรม มีจิตสำนึกที่ดี มีความซื่อสัตย์ สุจริต มีความรับผิดชอบ ตั้งใจทำงานด้วยความทุ่มเท เสียสละ มีความเมตตา กรุณา เอื้อเฟื้อเผื่อแผ่ต่องาน ต่อหน่วยงาน ต่อเพื่อนร่วมงานและผู้มาขอรับบริการหรือรักษาผลประโยชน์ของประชาชนและประเทศชาติแล้ว ย่อมนำพาองค์กรหรือหน่วยงานมุ่งไปสู่ความเจริญก้าวหน้ามากยิ่งขึ้น มีความโปร่งใสมีการป้องกันการทุจริต และสามารถตรวจสอบได้ตามหลักการแห่งธรรมาภิบาล

เทศบาลตำบลหนองกราด จึงได้จัดโครงการส่งเสริมคุณธรรมและจริยธรรมในการป้องกันการทุจริตขึ้น เพื่อเป็นการส่งเสริมและสนับสนุนให้บุคลากรภายใน ประกอบด้วยคณะผู้บริหาร สมาชิกสภาฯ ข้าราชการและพนักงานจ้าง ตลอดทั้งประชาชนทั่วไปให้มีความรู้ ความเข้าใจในหลักธรรมทางพระพุทธศาสนา สามารถนำมาประยุกต์ใช้ในการปฏิบัติงานให้ห่างไกลจากการทุจริต และการดำเนินชีวิตประจำวันได้อย่างปกติสุข รู้จักความพอดีมีความพอเพียง ปฏิบัติตามระเบียบกฎหมายและข้อบังคับ มีเจตคติที่ดี มีจรรยาบรรณวิชาชีพต่อตนเอง ต่อการทำงาน ต่อเพื่อนร่วมงาน ต่อผู้มาขอรับบริการ ต่อผู้บังคับบัญชาและต่อประเทศชาติบ้านเมืองต่อไป

**3. วัตถุประสงค์**

2.1 เพื่อให้บุคลากรมีความรู้ ความเข้าใจในหลักธรรมทางพระพุทธศาสนา

2.2 เพื่อให้บุคลากรสามารถนำหลักธรรมทางพระพุทธศาสนามาประยุกต์ใช้ในการปฏิบัติงานและการดำเนินชีวิตได้อย่างถูกต้อง

2.3 เพื่อปรับเปลี่ยนทัศนคติ ค่านิยมและเจตคติของบุคลากรต่อองค์กร ต่อการทำงาน ต่อเพื่อนร่วมงาน ต่อผู้มาขอรับบริการและต่อผู้บังคับบัญชาให้ดียิ่งขึ้น

2.4 เพื่อให้สถาบันทางศาสนามีบทบาทในการปลูกจิตสำนึกมีคุณธรรม จริยธรรม มีความซื่อสัตย์ สุจริต ให้แก่บุคลากรของเทศบาลตำบลหนองกราด

**4. กลุ่มเป้าหมาย**

ผู้บริหารเทศบาล สมาชิกสภาฯ พนักงานเทศบาล จำนวน 59 คน

**5. พื้นที่ดำเนินการ**

เทศบาลตำบลหนองกราด

**6. ระยะเวลาดำเนินการ**

จัดปฏิบัติธรรม ประจำปี (ปีงบประมาณ ๒๕๖2– ๒๕๖5)

**7. กิจกรรมและวิธีการดำเนินการ**

6.1 ติดต่อประสานและขอความร่วมมือไปยังวัด (สถานที่ปฏิบัติธรรม/วิปัสสนากรรมฐาน)

6.2 วางแผนการดำเนินงานตามโครงการฯ จัดทำรายละเอียดโครงการฯ กำหนดการ

6.3 เสนอรายละเอียดโครงการ เพื่อพิจารณาปรับปรุงและแก้ไขให้ถูกต้องและเกิดความเหมาะสม

6.4 ประชาสัมพันธ์ให้ประชาชนทั่วไปที่สนใจเข้าร่วมกิจกรรมโครงการฯ

6.5 วัดและประเมินผลโครงการฯ

**8. งบประมาณ**

ไม่ใช้งบประมาณ

**9. ผู้รับผิดชอบโครงการ**

กองการศึกษา เทศบาลตำบลหนองกราด

**10. ผลที่คาดว่าจะได้รับ**

10.1 บุคลากรและประชาชนมีความรู้ ความเข้าใจในหลักธรรมทางพระพุทธศาสนาอย่างแท้จริง

10.2 บุคลากรและประชาชนสามารถนำหลักธรรมทางพระพุทธศาสนามาใช้ในการปฏิบัติงานและการดำเนินชีวิตได้อย่างแท้จริง

10.3 ปลูกจิตสำนึกให้บุคลากรและประชาชนมีทัศนคติ ค่านิยม ความซื่อสัตย์สุจริต และเจตคติต่อองค์กรต่อการทำงาน ต่อเพื่อนร่วมงานต่อผู้มาขอรับบริการและต่อผู้บังคับบัญชาที่ดี

**ลำดับที่ 4**

**1. ชื่อโครงการ : โครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงานเทศบาล**

**2. หลักการและเหตุผล**

ตามรัฐธรรมนูญแห่งราชอาณาจักรไทย พุทธศักราช 2560 มาตรา 76 รัฐพึงจัดให้มีมาตรฐานทางจริยธรรม เพื่อให้หน่วยงานของรัฐใช้เป็นหลักในการกำหนดประมวลจริยธรรมสำหรับเจ้าหน้าที่ของรัฐในหน่วยงานนั้นๆ ซึ่งต้องไม่ต่ำกว่ามาตรฐานทางจริยธรรมหัวใจสำคัญของการทำงานร่วมกันเป็นหมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติ ปฏิบัติ อันถูกต้องดีงาม ทั้ง กาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำใจของตนเองแล้ว การปฏิบัติงานทุกอย่างต้องลุล่วงไปด้วยดี และมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้นๆ

เพื่อเป็นการเตรียมความพร้อมทั้งในด้านคน ได้แก่ บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และข้าราชการฝ่ายประจำ รวมถึงพนักงานจ้าง จึงได้มีการจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานเทศบาลตำบลหนองกราดดังกล่าวนี้ขึ้น

**3. วัตถุประสงค์**

3.1 เพื่อเป็นการปลูกฝังและปลุกจิตสำนึกการต่อต้านการทุจริต

3.2 เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน

3.3 เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

3.4 เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

**4. เป้าหมาย**

ผู้บริหารเทศบาล สมาชิกสภาฯ พนักงานเทศบาล จำนวน 59 คน

**5. พื้นที่ดำเนินการ**

สำนักปลัดเทศบาล เทศบาลตำบลหนองกราด

**6. วิธีการดำเนินการ**

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานเทศบาลตำบลหนองกราด โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่างๆ ในการปลูกและปลุกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทำกิจกรรมนอกสถานที่ในบางโอกาส

**7. ระยะเวลาการดำเนินการ**

ปีงบประมาณ พ.ศ. 25๖2 – 25๖5

**8. งบประมาณในการดำเนินการ**

จำนวนเงิน 3๐,๐๐๐ บาท(สามหมื่นบาทถ้วน)

**9. ผู้รับผิดชอบโครงการ**

สำนักปลัด เทศบาลตำบลหนองกราด

**10. ตัวชี้วัด/ผลลัพธ์**

ตัวชี้วัด

ประชาชนผู้มารับบริการที่เทศบาลตำบลหนองกราดประเมินความพึงพอใจการปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลการประเมินไม่ต่ำกว่าร้อยละ 70

ผลลัพธ์

ผู้บริหาร สมาชิกสภา และพนักงานเทศบาลตำบลหนองกราด เกิดจิตสำนึกที่ดีในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม

**1.1.2 สร้างจิตสำนึกและความตระหนักในการประพฤติตามประมวลจริยธรรม**

**ลำดับที่ 5**

**1. ชื่อมาตรการ “ส่งเสริมการปฏิบัติงานตามประมวลจริยธรรมขององค์กรปกครองส่วนท้องถิ่น”**

**2. หลักการและเหตุผล**

ตามประกาศคณะกรรมการพนักงานเทศบาล เรื่อง มาตรฐานทั่วไปเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง ลงวันที่ 27ตุลาคม ๒๕๕๘ กําหนดให้พนักงานเทศบาลลูกจ้างประจํา และพนักงานจ้าง มีหน้าที่ดําเนินการให้ เป็นไปตามกฎหมายเพื่อรักษาประโยชน์ส่วนรวมและประเทศชาติ อํานวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม,มีจิตสํานึกที่ดี ซื่อสัตย์ สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ ทับซ้อน,ยืนหยัดทําในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลัก จรรยาวิชาชีพขององค์กร นอกจากนี้ สํานักงาน ก.พ. ได้กําหนดแนวทางการดําเนินการตามประมวลจริยธรรมข้าราชการ พลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกําหนดให้ข้าราชการต้อง ละเว้นจากการแสวงหาประโยชน์ที่มิชอบ โดยอาศัยตําแหน่งหน้าที่และไม่กระทําการอันเป็นการขัดกันระหว่างประโยชน์ ส่วนตนและประโยชน์ส่วนรวม ตามนัยหนังสือสํานักงาน ก.พ. ที่ นร1013.7/ว 11 ลงวันที่ 25 ธันวาคม 2557 ซึ่งเทศบาล ควรนําแนวทางการดําเนินการดังกล่าวมาปรับใช้เป็นแนวทางในการถือปฏิบัติโดยอนุโลม ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน เทศบาลตำบลหนองกราดได้จัดทํา มาตรการ “ส่งเสริมการปฏิบัติงานตามประมวลจริยธรรมของเทศบาลตำบลหนองกราด” ขึ้น เพื่อให้บุคลากรทั้งฝ่ายการเมืองและฝ่ายประจำ ทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่ง ผลประโยชน์หรือการมีผลประโยชน์ทับซ้อน

**3. วัตถุประสงค์**

3.1 เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจน และเป็นสากล

3.2 เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็น เครื่องมือการตรวจสอบการทำงานด้านต่างๆ ของเทศบาลตำบลหนองกราดเพื่อให้การดำเนินงานเป็นไปตามหลักคุณธรรม จริยธรรม มี ประสิทธิภาพและประสิทธิผล

3.3 เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชน ทั่วไป ตลอดจนผู้มีส่วนได้เสีย

3.4 เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้าง ระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

3.5 เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้าง ความโปร่งใสในการปฏิบัติงาน

**4. เป้าหมาย/ผลผลิต**

ผู้บริหารเทศบาล สมาชิกสภาเทศบาล พนักงานเทศบาล ลูกจ้างประจำ และพนักงานจ้าง

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

1. เผยแพร่ประมวลจริยธรรมของเทศบาลเพื่อใช้เป็นค่านิยมสําหรับองค์กร ข้าราชการทุกคนพึงยึดถือเป็น แนวทางปฏิบัติควบคู่ไปกับระเบียบและกฎข้อบังคับอื่น ๆ อย่างทั่วถึงและมีประสิทธิภาพ

2. เผยแพร่ประชาสัมพันธ์เกี่ยวกับประมวลจริยธรรมของเทศบาล เปิดเผยเป็นการทั่วไปแก่สาธารณชนให้มีส่วนร่วม รับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กําหนดให้ข้อมูลข่าวสารตามเกณฑ์ มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตาม มาตรา 9 วรรคหนึ่ง (8)

**7. ระยะเวลาดำเนินการ**

ปีงบประมาณ พ.ศ. 25๖2 – ๒๕๖5

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

ผู้บริหารเทศบาล สมาชิกสภาเทศบาล พนักงานเทศบาลลูกจ้างประจําพนักงานจ้างปฏิบัติงานตามประมวลจริยธรรมของเทศบาล

**ลำดับที่ 6**

**1.ชื่อมาตรการ “เสริมสร้างองค์ความรู้ด้านการต่อต้านการทุจริต”**

**2. หลักการและเหตุผล**

ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2556 – 2560) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564

ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ฯ ข้างต้น เทศบาลตำบลหนองกราดจึงได้กำหนดแนวทาง/มาตรการเสริมสร้างองค์ความรู้ด้านการทุจริตขึ้น เพื่อให้สามารถแปลงแผนยุทธศาสตร์ว่าด้วยการป้องกันและปราบปรามการทุจริต ระยะที่ 3 (พ.ศ. 2556 – 2560) ไปสู่การปฏิบัติที่เป็นรูปธรรมและเกิดความยั่งยืนในการปฏิบัติ

**3. วัตถุประสงค์**

3.1 เพื่อเสริมสร้างองค์ความรู้ด้านการต่อต้านการทุจริตแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ลูกจ้างประจำ ตลอดจนพนักงานทั่วไปและพนักงานจ้างตามภารกิจ

3.2 เพื่อสร้างจิตสำนึกและความตระหนักในการประพฤติตามประมวลจริยธรรมแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ลูกจ้างประจำ ตลอดจนพนักงานทั่วไป

**4. เป้าหมาย/ผลผลิต**

ข้อมูล/องค์กรความรู้ด้านการต่อต้านการทุจริตที่นำมาเผยแพร่มากกว่า 5 เรื่องขึ้นไป

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

1. รวบรวมและเรียบเรียงฐานข้อมูล/องค์ความรู้เกี่ยวข้องกับการปลูกจิตสำนึกด้านการต่อต้านการทุจริต อาทิ กฎหมาย ป.ป.ช. มาตรา 100 มาตรา 103 มาตรา 103/7 สื่อประชาสัมพันธ์ต่างๆ ที่เกี่ยวข้องกับการปลูกจิตสำนึก

2. เผยแพร่ ประชาสัมพันธ์และสร้างเสริมองค์ความรู้ ให้บุคลากรในสังกัดได้รับทราบและถือปฏิบัติอย่างเคร่งครัด ผ่านโครงการ/กิจกรรม และสื่อช่องทางต่างๆ

**7. ระยะเวลาดำเนินการ**

ปีงบประมาณ ๒๕๖2 – ๒๕๖5

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

จำนวนข้อมูล/องค์กรความรู้ด้านการต่อต้านการทุจริตที่นำมาเผยแพร่

**1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน**

**ลำดับที่ 7**

**1. ชื่อกิจกรรม : ให้ความรู้ เรื่อง ผลประโยชน์ทับซ้อนให้กับบุคลากรขององค์กรปกครองส่วนท้องถิ่น**

**2. หลักการและเหตุผล**

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่และความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น เทศบาลตำบลหนองกราด จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อน แก่บุคลากรในเทศบาลตำบลหนองกราด เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานเทศบาลตำบลหนองกราด เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

3.1 เพื่อให้ความรู้ ความเข้าใจแก่พนักงานเทศบาล พนักงานจ้างเกี่ยวกับการป้องกันผลประโยชน์ทับซ้อน

3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ของเทศบาลตำบลหนองกราด

3.3 เพื่อเสริมสร้างให้ข้าราชการและเจ้าหน้าที่ของเทศบาลตำบลหนองกราดมีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

พนักงานเทศบาลและพนักงานจ้างเทศบาลตำบลหนองกราด

**5. พื้นที่ดำเนินการ**

เทศบาลตำบลหนองกราด

**6. วิธีการดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

ปีงบประมาณ พ.ศ. 2562 – 2565

**8. งบประมาณในการดำเนินโครงการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

ตัวชี้วัด

พนักงานเทศบาลและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานเทศบาลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

**ลำดับที่ 8**

**1. ชื่อมาตรการ “มาตรการจัดทำคู่มือการป้องกันผลประโยชน์ทับซ้อน”**

**2. หลักการและเหตุผล**

รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย 11 ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ

ปัจจุบันหน่วยงานต่างๆ เช่น สำนักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริตในภาครัฐ และองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560-2564) และพัฒนาเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. 2560 ครอบคลุมประเด็นการประเมิน 5 ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วยเพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ เทศบาลตำบลหนองกราดจึงได้ตระหนักและเห็นถึงความสำคัญของการจัดหาคู่มือการป้องกันผลประโยชน์ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

**3. วัตถุประสงค์**

3.1 เพื่อผลิตคู่มือการป้องกันผลประโยชน์ทับซ้อนของเทศบาลตำบลหนองกราดให้บุคลากรผู้ปฏิบัติงานนำไปเป็นองค์ความรู้ในการทำงานให้เป็นไปด้วยความถูกต้อง

3.2 เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหาการทุจริต คอร์รัปชัน

**4. เป้าหมาย/ผลผลิต**

บุคลากรมีคู่มือการปฏิบัติงานเพื่อป้องกันผลประโยชน์ทับซ้อนของเทศบาลตำบลหนองกราด

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

1. ศึกษาและรวบรวมข้อมูล

2. จัดทำ (ร่าง) คู่มือการป้องกันผลประโยชน์ทับซ้อน

3. ตรวจสอบความถูกต้อง

4. จัดทำคู่มือการป้องกันผลประโยชน์ทับซ้อน

5. แจกจ่ายให้บุคลากร

**7. ระยะเวลาดำเนินการ**

ปีงบประมาณ ๒๕๖2 – ๒๕๖5

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

มีการจัดทำคู่มือการปฏิบัติงานเพื่อป้องกันผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**1.2.1สร้างจิตสำนึกและความตระหนักในการต่อต้านการทุจริต**

**1.2.2สร้างจิตสำนึกและความตระหนักในการรักษาประโยชน์สาธารณะ**

**ลำดับที่ 1**

**1. ชื่อโครงการ : “โครงการคืนพื้นที่สีเขียวให้กับชุมชุน”**

**2.  หลักการและเหตุผล**

เทศบาลตำบลหนองกราด จัดกิจกรรมปลูกต้นไม้ ตามโครงการคืนพื้นที่สีเขียว เพื่อเฉลิมพระเกียรติพระนางเจ้าฯพระบรมราชินีนาถ ในการอนุรักษ์ทรัพยากรน้ำและป่า รวมทั้งสร้างจิตสำนึกของประชาชนในการรักษาสิ่งแวดล้อม และอนุรักษ์ทรัพยากรป่าไม้และแหล่งต้นน้ำลำธาร ให้คงอยู่อย่างยั่งยืนพร้อมทั้งเป็นการส่งเสริมอนุรักษ์ธรรมชาติ และเป็นแหล่งท่องเที่ยวใน ตำบลหนองกราด ต่อไป

**3.วัตถุประสงค์**

3.1 เพื่อสนองพระราชปณิธานของสมเด็จพระนางเจ้าฯ พระบรมราชินีนาถในการอนุรักษ์

ทรัพยากรป่าไม้ และแหล่งต้นน้ำลำธารของประเทศให้คงอยู่อย่างยั่งยืน

3.2 เพื่อสร้างจิตสำนึกและส่งเสริมการมีส่วนร่วมของภาครัฐ องค์กรปกครองส่วนท้องถิ่น และ

ภาคประชาชนได้ตระหนักถึงความสำคัญของการอนุรักษ์ทรัพยากรป่าไม้และแหล่งน้ำ ร่วมกันฟื้นฟูและเพิ่มพื้นที่สีเขียว

**4. เป้าหมาย**

ดำเนินการปลูกป่าในบริเวณพื้นที่สาธารณะในเขตเทศบาลตำบลหนองกราด

**5.  วิธีดำเนินการ**

  5.1  จัดทำโครงการคืนพื้นที่สีเขียว  เพื่อขออนุมัติ

5.2 จัดเตรียมพื้นที่ปลูกป่า  จัดหากล้าไม้  จัดเตรียมพิธีปลูกต้นไม้เฉลิมพระเกียรติฯ

5.3  ประสานกับโรงเรียนทั้ง 2 โรงเรียน , กำนัน , ผู้ใหญ่บ้าน , ประธานชุมชน

5.4 ประชาสัมพันธ์โครงการ ฯ

5.5 ดำเนินการรณรงค์ตามโครงการคืนพื้นที่สีเขียว สรุปผล และรายงานปฏิบัติงานตามลำดับขั้นการบังคับบัญชา

**6.   ระยะเวลาดำเนินโครงการ**

ปีงบประมาณ พ.ศ. 2562 - 2565

**7.  หน่วยงานที่รับผิดชอบ**

กองสาธารณสุขและสิ่งแวดล้อม เทศบาลตำบลหนองกราด

**7.  งบประมาณ**

จำนวน 30,000 บาท

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

10.1  ประชาชนสำนึกในพระมหากรุณาธิคุณของสมเด็จพระนางเจ้าฯ พระบรมราชินีนาถ ที่ทรงห่วงใยทรัพยากรธรรมชาติ ต้นน้ำลำธาร และทรัพยากรป่าไม้

10.2  ปลูกจิตสำนึกราษฎรในท้องถิ่นให้มีใจรักต้นไม้   รักป่าไม้  และหวงแหนทรัพยากรป่าไม้และสิ่งแวดล้อม

10.3  ฟื้นฟูสภาพป่าอนุรักษ์ที่เสื่อมโทรมและเพิ่มพื้นที่ป่าไม้ในเขตชุมชนท้องถิ่นอันจะเป็นการฟื้นฟูสภาพสิ่งแวดล้อมในเขตชุมชนท้องถิ่นให้ดีขึ้น

10.4 องค์กรปกครองส่วนท้องถิ่น มีพื้นที่สีเขียวในที่สาธารณะเพิ่มมากขึ้น

**ลำดับที่ 2**

**1. ชื่อโครงการ : โครงการส่งเสริมอาชีพประชาชนในเขตเทศบาลตำบลหนองกราด**

**2. หลักการและเหตุผล**

โครงการส่งเสริมอาชีพประชาชนในเขตเทศบาลตำบลหนองกราดเป็นการสร้างอาชีพ สร้างรายได้ ตามแนวทางเศรษฐกิจพอเพียง เป็นโครงการตามแนวพระราชดำริของพระบาทสมเด็จพระเจ้าอยู่หัวฯ ได้ทรงเล็งเห็นสภาพความเป็นอยู่ที่ยากจนของราษฎร พร้อมทั้งได้พระราชทานแนวทางการดำเนินงานให้หน่วยงานต่าง ๆ นำไปวางแผนปฏิบัติงานให้ความช่วยเหลือแก้ไขปัญหาให้กับราษฎรผู้ประสบความทุกข์ยาก ด้อยโอกาสและยากจนตามภูมิภาคต่าง ๆ ทั่วประเทศ โดยเน้นให้ผลการดำเนินงานตกถึงมือราษฎรโดยตรงเป็นเบื้องแรก ให้สามารถพึ่งพาตนเองได้อย่าง “พออยู่ พอกิน” และขณะเดียวกันก็เป็นการปูพื้นฐานไว้สำหรับ “ความกินดี อยู่ดี ในอนาคต” ด้วย ดังนั้น โครงการอันเนื่องมาจากพระราชดำริจึงเป็นโครงการที่มุ่งพัฒนาราษฎรผู้ยากไร้ให้มีฐานะ ความเป็นอยู่ที่ดีขึ้น โดยเฉพาะประชาชนในชนบทที่อยู่ห่างไกล ทุรกันดารและยากจนอย่างแท้จริง โดยมีหลักการสำคัญคือ การแก้ไขปัญหาเฉพาะหน้า เป็นขั้นตอนตามลำดับความจำเป็น ประหยัด การพึ่งพาตนเอง ส่งเสริมความรู้ และเทคนิควิชาการสมัยใหม่ที่เหมาะสม นอกจากนั้น ยังมุ่งเน้นการสร้างกระบวนการเรียนรู้เพื่อให้ชุมชนสามารถวิเคราะห์ปัญหา และความต้องการของชุมชน สามารถวางแผนการผลิตที่สอดคล้องกับศักยภาพของพื้นที่ และความพร้อมของเกษตรกรได้ด้วยตนเอง โดยใช้กระบวนการแบบมี ส่วนร่วมของเกษตรกร

เทศบาลตำบลหนองกราด จึงจัดทำโครงการอบรมให้ความรู้ ส่งเสริมและพัฒนาอาชีพให้กับประชาชนในเขตเทศบาลตำบลหนองกราด เป็นการส่งเสริมการสร้างอาชีพ สร้างรายได้ โดยมีแนวทางตามโครงการเศรษฐกิจพอเพียง ซึ่งเป็นหนึ่งในโครงการอันเนื่องมาจากพระราชดำริ มาประยุกต์เผยแพร่ให้กับผู้มีรายได้น้อย ด้อยโอกาสทางสังคมและประชาชนทั่วไปที่สนใจ

**3. วัตถุประสงค์**

3.1 ส่งเสริมอาชีพให้กับผู้มีรายได้น้อย

3.2 ส่งเสริมความรู้ความเข้าใจในอาชีพ , ผลิตภัณฑ์ , ผลผลิต ที่เป็นที่ต้องการของตลาดในปัจจุบันและอนาคตให้กับผู้มีรายได้น้อย

3.3 สามารถนำความรู้ไปสร้างรายได้ให้กับตนเอง

3.4 สามารถนำผลผลิตไปแปรรูปเป็นสินค้าต่าง ๆ เพื่อเป็นการต่อยอดและเพิ่มมูลค่า

3.5 สร้างแนวคิดตามแนวทางทฤษฎีเศรษฐกิจพอเพียง

**4. เป้าหมาย/ผลผลิต**

ประชาชนและผู้ที่มีความสนใจในการสร้างอาชีพในเขตเทศบาลตำบลหนองกราด

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 ประชาสัมพันธ์โครงการในกลุ่มเป้าหมายรับทราบ

6.2 จัดอบรมให้ความรู้เกี่ยวกับการพัฒนาอาชีพ และอื่น ๆ ให้กับผู้ร่วมโครงการ

6.3 ฝึกปฏิบัติงานอย่างจริงจัง

**7. ระยะเวลาดำเนินการ**

ปีงบประมาณ ๒๕๖2 – ๒๕๖5

**8. งบประมาณดำเนินการ**

จำนวน 4๐,๐๐๐ บาท

**9. ผู้รับผิดชอบ**

กองสวัสดิการสังคม เทศบาลตำบลหนองกราด

**10. ตัวชี้วัด/ผลลัพธ์**

10.1 ร้อยละของผู้เข้าร่วมโครงการมีความรู้ความเข้าใจเกี่ยวกับการส่งเสริมอาชีพ

10.2 ผู้เข้าร่วมโครงการมีความรู้ความเข้าใจเกี่ยวกับการแปรรูป และผลิตภัณฑ์ชนิดอื่น ๆ , ผลผลิตอื่น ๆ

10.3 ผู้เข้าร่วมโครงการสามารถนำไปประกอบอาชีพได้

10.4 มีรายได้เพิ่มขึ้น ลดรายจ่าย เกิดความพอเพียง

10.5 เกิดการเรียนรู้และเข้าใจหลักปรัชญาเศรษฐกิจพอเพียง

**ลำดับที่ 3**

**1.ชื่อโครงการ : โครงการอบรมและศึกษาดูงานเพื่อเสริมสร้างทักษะชีวิตตามแนวคิดเศรษฐกิจพอเพียง**

**2. หลักการและเหตุผล**

เศรษฐกิจพอเพียง เป็นปรัชญาชี้ถึงแนวการดำรงอยู่ และปฏิบัติตนของประชาชนในทุกระดับ ตั้งแต่ระดับครอบครัว ระดับชุมชน จนถึงระดับรัฐ ทั้งในการพัฒนาและบริหารประเทศให้ดำเนินไปในทางสายกลาง โดยเฉพาะการพัฒนาเศรษฐกิจ เพื่อให้ก้าวทันต่อโลกยุคโลกาภิวัตน์ ความพอเพียง หมายถึง ความพอประมาณ ความมีเหตุผล รวมถึงความจำเป็นที่จะต้องมีระบบภูมิคุ้มกันในตัวที่ดีพอสมควร ต่อการกระทบใดๆ อันเกิดจากการเปลี่ยนแปลงทั้งภายในภายนอก ทั้งนี้ จะต้องอาศัยความรอบรู้ ความรอบคอบ และความระมัดระวังอย่างยิ่งในการนำวิชาการต่างๆ มาใช้ในการวางแผนและการดำเนินการ ทุกขั้นตอน และขณะเดียวกัน จะต้องเสริมสร้างพื้นฐานจิตใจของคนในชาติ โดยเฉพาะเจ้าหน้าที่ของรัฐ นักทฤษฎี และนักธุรกิจในทุกระดับ ให้มีสำนึกในคุณธรรม ความซื่อสัตย์สุจริต และให้มีความรอบรู้ที่เหมาะสม ดำเนินชีวิตด้วยความอดทน ความเพียร มีสติ ปัญญา และความรอบคอบ การนำแนวคิดเศรษฐกิจพอเพียง ๓ ห่วง ๒ เงื่อนไข  ๓ ห่วง ประกอบด้วย  ความพอประมาณ  , ความมีเหตุผล  และมีระบบภูมิคุ้มกันที่ดีในตัวเอง ๒ เงื่อนไข ประกอบด้วย เงื่อนไขความรู้  (รอบรู้ รอบคอบ  ระมัดระวัง) เงื่อนไขคุณธรรม (ซื่อสัตย์ สุจริต  ขยัน อดทน แบ่งปัน)

เพื่อเป็นการสำนึกในพระมหากรุณาธิคุณ ของพระบาทสมเด็จพระปรมินทรมหาภูมิพลอดุลยเดช และเป็นการเทิดทูน แสดงความจงรักภักดีต่อสถาบันพระมหากษัตริย์ของไทย และสนับสนุนให้ประชาชนได้มีโอกาสเรียนรู้พระราชกรณียกิจของพระบาทสมเด็จพระปรมินทรมหาภูมิพลอดุลยเดช เทศบาลตำบลหนองกราด จึงได้จัดทำโครงการอบรมและศึกษาดูงาน เพื่อเสริมสร้างทักษะชีวิตตามแนวคิดเศรษฐกิจพอเพียง

โดยมีวัตถุประสงค์ในการจัดโครงการ เป็นการสอดคล้องกับภารกิจตามที่กฎหมายกำหนดไว้ดังนี้

-พระราชบัญญัติเทศบาล พ.ศ. ๒๔๙๖ และแก้ไขเพิ่มเติม(ฉบับที่๑๓) พ.ศ. ๒๕๕๒

มาตรา ๕๐ ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาล ดังต่อไปนี้

(๙) หน้าที่อื่นที่ตามกฎหมายบัญญัติให้เป็นหน้าที่ของเทศบาล

- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒

มาตรา ๑๖ให้เทศบาลเมืองพัทยา และองค์การบริหารส่วนจังหวัด มีอำนาจหน้าที่ในการจัดระบบการบริการสาธารณะ เพื่อประโยชน์ของประชาชนในท้องถิ่นของตนเอง ดังนี้

(๖) การส่งเสริม การฝึก และประกอบอาชีพ

- พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖

**3. วัตถุประสงค์**

3.๑ เพื่อให้ผู้เข้าร่วมโครงการได้รู้ถึงเกษตรทฤษฎีใหม่เกี่ยวกับหลักปรัชญาของเศรษฐกิจพอเพียง

3.๒ เพื่อให้ผู้เข้าร่วมโครงการได้รู้ถึงหลักการทรงงานของพระบาทสมเด็จพระปรมินทรมหาภูมิพลอดุลยเดช

3.๓ เพื่อให้ผู้เข้าร่วมโครงการมีหลักปฏิบัติในการใช้ชีวิตอย่างพอเพียงและหลักดำเนินชีวิตที่ถูกต้องตามแนวคิดเศรษฐกิจพอเพียง รู้จักแนวคิดเศรษฐกิจพอเพียง เพื่อใช้ในชีวิตประจำวัน

3.๔ เพื่อให้ผู้เข้าร่วมโครงการได้เพิ่มพูนความรู้และประสบการณ์ทฤษฎีเศรษฐกิจพอเพียงและนำไปเผยแพร่ต่อไป

3.๕ เพื่อเป็นการเชิดชูสถาบันกษัตริย์ การแสดงความจงรักภักดีต่อพระมหากษัตริย์ และเพื่อเป็นการเทิดทูนและประกาศเกียรติคุณสมเด็จพระมหากษัตริย์แห่งสยาม

**4. เป้าหมาย**

ผู้บริหารเทศบาล , สมาชิกสภาเทศบาล , พนักงานเทศบาล , ผู้นำชุมชน , คณะกรรมการชุมชน , ประชาชน และเจ้าหน้าที่ที่มีส่วนเกี่ยวข้อง

**5. วิธีดำเนินการ**

5.๑ จัดทำโครงการเพื่อขออนุมัติ

5.2 ดำเนินการตามโครงการ โดย

- การอบรม เพื่อให้ความรู้โดยการบรรยาย และการตอบปัญหาจากวิทยากร - การศึกษาดูงานนอกสถานที่ เพื่อเพิ่มพูนความรู้หรือประสบการณ์ด้วยการศึกษาและสังเกตการณ์

- ประเมินผล /รายงานผลการดำเนินโครงการ

**6. ระยะเวลาดำเนินการ**

ปีงบประมาณ พ.ศ. 2562 - 2565

**7. สถานที่ดำเนินการ**

7.1 วันแรกจัดอบรม ณ ห้องประชุมสำนักงานเทศบาลตำบลหนองกราด อำเภอด่านขุนทด จังหวัดนครราชสีมา / เดินทางเพื่อศึกษาดูงานนอกสถานที่

7.2 วันที่สอง และวันที่สามศึกษาดูงานนอกสถานที่

**8. หน่วยงานรับผิดชอบ**

กองสวัสดิการสังคม เทศบาลตำบลหนองกราด

**9. งบประมาณ**

จำนวนเงิน 200,000.- บาท

**10. ผลที่คาดว่าจะได้รับ**

10.1ผู้เข้าร่วมโครงการจะได้รับรู้เกษตรทฤษฎีใหม่เกี่ยวกับหลักปรัชญาของเศรษฐกิจพอเพียง

10.2ผู้เข้าร่วมโครงการได้รู้หลักการทรงงานของพระบาทสมเด็จพระปรมินทรมหาภูมิพลอดุลยเดช

10.3 ผู้เข้าร่วมโครงการสามารถนำความรู้ที่ได้รับไปใช้ในชีวิตประจำวันและนำไปเผยแพร่ต่อไป

10.4 ผู้เข้าร่วมโครงการได้เทิดทูนและแสดงความจงรักภักดีต่อพระมหากษัตริย์แห่งสยาม

**1.3 การสร้างจิตสำนึกและความตระหนักแก่เด็กและเยาวชน**

**1.3.1 สร้างจิตสำนึกและความตระหนักในความซื่อสัตย์สุจริต**

**ลำดับที่ 1**

**1.ชื่อโครงการ : โครงการค่ายคุณธรรมจริยธรรมเด็กและเยาวชน**

**2. หลักการและเหตุผล**

ด้วยในสภาวะปัจจุบัน โลกอยู่ในยุคที่มีการเปลี่ยนแปลงและการแข่งขันกันอย่างสูง ซึ่งนับวันจะทวีความรุนแรงมากยิ่งขึ้นเรื่อย ๆ มีการเปลี่ยนแปลงของสภาพสังคม เศรษฐกิจ การเมือง และสื่อเทคโนโลยีต่างๆ อยู่ตลอดเวลา และในฐานะที่ประเทศไทยเป็นส่วนหนึ่งของประชาคมโลก จึงหลีกเลี่ยงไม่ได้ที่จะได้รับผลกระทบจากการเปลี่ยนแปลงและการแข่งขันอย่างรุนแรงนี้  การเปลี่ยนแปลงค่านิยมและวิถีชีวิตของคนไปสู่สังคมบริโภคนิยมซึ่งเน้นการแข่งขันด้านวัตถุและฐานะทางเศรษฐกิจ ทำให้เด็ก และ[เยาวชน](https://www.gotoknow.org/posts/tags/%E0%B9%80%E0%B8%A2%E0%B8%B2%E0%B8%A7%E0%B8%8A%E0%B8%99)  ขาดภูมิคุ้มกันก่อให้เกิดปัญหาที่เกี่ยวกับเด็กและเยาวชนอีกมากมาย  ทำให้เกิดปัญหาสังคมที่ส่งผลสะท้อนต่อเยาวชน เช่น ปัญหายาเสพติด อาชญากรรมต่างๆ  การตั้งครรภ์ก่อนวัยอันควร ความยากจน เด็กเร่ร่อนการใช้แรงงานเด็ก ฯลฯ

การเปลี่ยนแปลงในโลกที่เกิดขึ้นอย่างรวดเร็ว  ทำให้เยาวชน นิสิต นักศึกษาหลงเพลิดเพลินในกระแสค่านิยมโลกตะวันตก ละทิ้งคำสั่งสอนในพระพุทธศาสนา เห็นว่าเป็นสิ่งงมงาย ไร้สาระ ล้าสมัย จึงดำเนินชีวิตโดยขาดหลักธรรมยึดเหนี่ยวจิตใจ ที่จะทำให้ชีวิตมีความมั่งคงและสามารถแก้ไขปัญหาต่างๆในชีวิตที่เกิดขึ้นได้ จึงมีแนวโน้มในการดำเนินชีวิตที่ผิด  ก่อให้เกิดความเครียดจนอาจจะแก้ปัญหาด้วยการฆ่าตัวตาย หรือแก้ปัญหาด้วยการพึ่งพายาเสพติด เด็กและเยาวชน คือ พลังสำคัญในการพัฒนาประเทศชาติในอนาคต  เป็นอนาคตของชาติ เป็นกลุ่มคนที่มีพลังอันสำคัญที่สามารถช่วยกันเสริมสร้างกิจกรรมที่เป็นประโยชน์ต่อการพัฒนาประเทศชาติในอนาคต  เด็กและเยาวชนเป็นวัยที่มีความคิดสร้างสรรค์ มีพลังและศักยภาพมาก การกระตุ้นให้เด็กและเยาวชน กล้าคิด กล้าทำ กล้าแสดงออกในสิ่งที่ดีพัฒนาศักยภาพและพลัง ในเชิงสร้างสรรค์  สร้างให้พวกเขาตระหนักถึงคุณค่าของตนเองพร้อมมีภูมิคุ้มกัน รู้เท่าทันการเปลี่ยนแปลง ไม่ตกเป็นเหยื่อหรือสร้างปัญหาให้กับสังคม แต่กลับจะเป็น ผู้พร้อมที่จะพัฒนาตนเองให้เป็นทรัพยากรอันทรงคุณค่า เป็นพลังขับเคลื่อนการพัฒนาประเทศชาติ เพื่อความเจริญก้าวหน้าและมั่งคงของชาติ เด็กและเยาวชนจึงต้องมีความรู้และ[ศีลธรรม](https://www.gotoknow.org/posts/tags/%E0%B8%A8%E0%B8%B5%E0%B8%A5%E0%B8%98%E0%B8%A3%E0%B8%A3%E0%B8%A1)ควบคู่กันไป เพื่อให้เด็กและเยาวชนมีคุณธรรม[จริยธรรม](https://www.gotoknow.org/posts/tags/%E0%B8%88%E0%B8%A3%E0%B8%B4%E0%B8%A2%E0%B8%98%E0%B8%A3%E0%B8%A3%E0%B8%A1)ศีลธรรม และมีค่านิยมในการดำเนินชีวิตที่เหมาะสม

เทศบาลตำบลหนองกราด ได้ตระหนักถึงความสำคัญการส่งเสริมปลูกจิตสำนึกที่ดีงาม ด้านคุณธรรม จริยธรรมกับเด็กและเยาวชน จึงได้จัดทำโครงการค่ายคุณธรรมจริยธรรม เทศบาลตำบลหนองกราด ขึ้น เพื่อช่วยพัฒนาเด็กและเยาวชน โดยการพัฒนาจิตและปลูกฝังจริยธรรม  [คุณธรรม](https://www.gotoknow.org/posts/tags/%E0%B8%84%E0%B8%B8%E0%B8%93%E0%B8%98%E0%B8%A3%E0%B8%A3%E0%B8%A1)  ศีลธรรม และวัฒนธรรมไทย ตามหลักพุทธศาสนาอันเป็นแนวทางการประพฤติตนที่ดี ให้มีทักษะในการดำเนินชีวิต “เก่ง ดี และมีความสุข” เพื่อให้เด็กและเยาวชน นำธรรมะ  นำหลักคำสอนที่ได้รับไปประยุกต์ใช้ในชีวิตประจำวัน คือ การพัฒนากาย  โดยการแสดงออกทางกิริยามารยาทชาวพุทธ  มีพฤติกรรมที่ดีงามเหมาะสม  การพัฒนาศีล  โดยการอยู่ร่วมกับครอบครัวและบุคคลในสังคม  ด้วยความเกื้อกูลและประกอบอาชีพที่สุจริต  การพัฒนาจิต  ให้เป็นจิตที่สมบูรณ์ทั้งคุณภาพจิต  พลังจิตและสุขภาพจิต  และสุดท้าย  การพัฒนาปัญญา  ให้เกิดปัญญาในการรู้จริง  รู้เท่าทันทางเจริญทางเสื่อมปัจจัยที่เกี่ยวข้อง  รู้วิธีการป้องกัน  รู้วิธีแก้ไขปัญหา  สร้างภูมิต้านทานให้กับตนเองด้วยคุณธรรม ให้เป็นผู้มีชีวิตอยู่อย่างรู้เท่าทันโลก นำพาชีวิตสู่ความสำเร็จ  เพื่อเกื้อกูลแก่ตนเองและประเทศชาติในที่สุด

โดยวัตถุประสงค์ในการจัดโครงการ เป็นการสอดคล้องกับภารกิจตามที่กฎหมายกำหนดไว้ดังนี้

-พระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม(ฉบับที่ ๑๓) พ.ศ. ๒๕๕๒

มาตรา ๕๐ ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาล ดังต่อไปนี้

(๗) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

-พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒

มาตรา ๑๖ ให้เทศบาลเมืองพัทยา และองค์การบริหารส่วนตำบล มีอำนาจหน้าที่ในการจัดระบบการ

บริการสาธารณะเพื่อประโยชน์ของประชาชนในท้องถิ่นของตนเอง ดังนี้

(๑๐) การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส

-พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖

**3. วัตถุประสงค์**

3.1 เพื่อพัฒนาจิตและปลูกฝังจริยธรรม คุณธรรม ศีลธรรม และวัฒนธรรมไทยให้กับเด็กและเยาวชน

3.2 เพื่อฝึกจิตให้มีสติรู้เท่าทันอารมณ์ รู้จักควบคุมอารมณ์ของตนเองและแสดงออกทางด้านอารมณ์ได้อย่างเหมาะสม ทำให้สามารถปรับตัวรับความเปลี่ยนแปลงอย่างเร็วได้

3.3 เพื่อส่งเสริมจิตสำนึกในการรักชาติ ศาสนา และพระมหากษัตริย์

3.4 เพื่อนำหลักพระพุทธศาสนา ในการพัฒนากาย การพัฒนาศีล การพัฒนาจิต การพัฒนาปัญญา เพื่อนำพาชีวิตไปสู่ความสำเร็จ

3.5 เพื่อเพิ่มศักยภาพให้กับเด็กและเยาวชน มีจริยธรรม คุณธรรม ศีลธรรม ในการพัฒนาชีวิต

**4. เป้าหมาย**

เด็กและเยาวชนในเขตเทศบาลตำบลหนองกราด อำเภอด่านขุนทด จังหวัดนครราชสีมา

**5. วิธีดำเนินการ**

5.๑ ดำเนินการขออนุมัติโครงการ

5.๒ ประสานวิทยากรเพื่อจัดกิจกรรม

5.๓ แต่งตั้ง/ประชุมคณะทำงานและผู้เกี่ยวข้อง

5.๔ วางแผนกำหนดวันเวลา

5.5 ดำเนินกิจกรรมตามแผน

-ลงทะเบียนผู้เข้าร่วมกิจกรรม

-พิธีเปิดการจัดกิจกรรม

-อบรมค่ายคุณธรรมจริยธรรมเด็กและเยาวชน

-สรุปการจัดกิจกรรม และปิดการจัดกิจกรรม

-ประเมินผลการอบรม / รายงานผลการอบรม

**6. ระยะเวลาดำเนินการ**

ปีงบประมาณ พ.ศ. 2562 – 2565

**7. สถานที่ดำเนินการ**

เทศบาลตำบลหนองกราด อำเภอด่านขุนทด จังหวัดนครราชสีมา

**8. หน่วยงานที่รับผิดชอบ**

กองสวัสดิการสังคม เทศบาลตำบลหนองกราด อำเภอด่านขุนทด จังหวัดนครราชสีมา

**9. งบประมาณ**

จำนวน 30,000.- บาท

**10. ผลที่คาดว่าจะได้รับ**

10.1 เด็กและเยาวชนสามารถนำหลักธรรมไปประยุกต์ใช้ในชีวิตประจำวันได้อย่าง “เก่ง ดี

และมีความสุข”

10.2 เด็กและเยาวชนปฏิบัติตนตาม จริยธรรม คุณธรรม ศีลธรรม และวัฒนธรรมไทย

10.๓ เด็กและเยาวชน มีสติรู้เท่าทันอารมณ์ รู้จักควบคุมอารมณ์ของตนเองและแสดงออกทางด้านอารมณ์ ได้อย่างเหมาะสม ทำให้สามารถปรับตัวรับความเปลี่ยนแปลงอย่างเร็วได้

10.๔ เด็กและเยาวชน มีจิตสำนึกในการรักชาติ ศาสนา และพระมหากษัตริย์

10.๕ เด็กและเยาวชน นำหลักพระพุทธศาสนา ในการพัฒนากาย การพัฒนาศีล การพัฒนาจิต

การพัฒนาปัญญา เพื่อนำพาชีวิตไปสู่ความสำเร็จ

10.๖ เด็กและเยาวชนมีศักยภาพในการพัฒนาคุณภาพชีวิต

**1.3.2สร้างจิตสำนึกและความตระหนักในการต่อต้านการทุจริต**

**ลำดับที่ 2**

**1.ชื่อโครงการ:โครงการห้องเรียนสัญจรอบรมธรรมะ**

**2. หลักการและเหตุผล**

เพื่อตอบสนองนโยบายของรัฐบาล ตามเจตนารมณ์ของพระราชบัญญัติการศึกษาแห่งชาติ พ.ศ. 2542 และแก้ไขเพิ่มเติม (ฉบับที่ 2) พ.ศ. 2545 และ (ฉบับที่ 3) พ.ศ. 2553

มาตรา 6 การจัดการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้ และคุณธรรม มีจริยธรรมและวัฒนธรรมในการดำรงชีวิต สามารถอยู่ร่วมกับผู้อื่นได้อย่างมีความสุข

มาตรา 23 การจัดการศึกษา ทั้งการศึกษาในระบบ การศึกษานอกระบบ และการศึกษาตามอัธยาศัย ต้องเน้นความสำคัญทั้งความรู้ คุณธรรม กระบวนการเรียนรู้และบูรณาการตามความเหมาะสมของแต่ระดับการศึกษาในเรื่องต่อไปนี้

(3) ความรู้เกี่ยวกับศาสนา ศิลปะ วัฒนธรรม การกีฬา ภูมิปัญญาไทย และการประยุกต์ใช้ภูมิปัญญา

มาตรา 24 การจัดกระบวนการเรียนรู้ ให้สถานศึกษาและหน่วยงานที่เกี่ยวข้องดำเนินการดังต่อไปนี้

(3) จัดกิจกรรมให้ผู้เรียนได้เรียนรู้จากประสบการณ์จริง ฝึกการปฏิบัติให้ทำได้ คิดเป็น ทำเป็น รักการอ่านและเกิดการใฝ่รู้อย่างต่อเนื่อง

(4) จัดการเรียนการสอนโดยผสมผสานสาระความรู้ด้านต่าง ๆ อย่างได้สัดส่วนสมดุลกันรวมทั้งปลูกฝั่งคุณธรรม ค่านิยมที่ดีงามและคุณลักษณะอันพึงประสงค์ไว้ในทุกวิชา

(6) จัดการเรียนรู้ให้เกิดขึ้นได้ทุกเวลาทุกสถานที่ มีการประสานความร่วมมือกับบิดามารดา ผู้ปกครอง และบุคคลในชุมชนทุกฝ่าย เพื่อร่วมกันพัฒนาผู้เรียนตามศักยภาพ

มาตรา 41 องค์กรปกครองส่วนท้องถิ่นมีสิทธิจัดการศึกษาในระดับใดระดับหนึ่งหรือทุกระดับตามความพร้อม ความเหมาะสมและความต้องการภายในท้องถิ่น

หลักสูตรการศึกษาปฐมวัยพุทธศักราช 2546 ซึ่งถือว่าการศึกษาปฐมวัยเป็นการวางรากฐานของการศึกษาและมีความสำคัญยิ่งต่อการพัฒนาเด็กที่จะเป็นกำลังของชาติ โดยการจัดการเรียนรู้ให้กับเด็กในลักษณะการบูรณาการผ่านกิจกรรมการเล่น เพื่อให้เกิดการเรียนรู้จากประสบการณ์ตรง พัฒนาให้เด็กปฐมวัยได้เติบโต มีการพัฒนาการทุกด้านทั้งทางด้านร่างกาย อารมณ์ จิตใจ สังคม และสติปัญญาอย่างสมดุลเหมาะสมกับเป็น คนดี คนเก่ง มีความสุข

สำหรับการจัดการศึกษาของท้องถิ่นนั้น มีกรมส่งเสริมการปกครองส่วนท้องถิ่นกระทรวงมหาดไทยทำหน้าที่ประสานส่งเสริมสนับสนุนการจัดการศึกษาท้องถิ่น เป็นการดำเนินการตามแนวคิดเกี่ยวกับการกระจายอำนาจ ในการจัดการพัฒนาของชาติไปยังท้องถิ่นมากขึ้น โดยรัฐธรรมนูญฉบับนี้กำหนดให้องค์กรปกครองส่วนท้องถิ่นจัดการศึกษาอบรมและการฝึกอาชีพตามความเหมาะสม และความต้องการภายในท้องถิ่นและเข้าไปมีส่วนร่วมในการจัดการศึกษาอบรมของรัฐ แต่ต้องไม่ขัดต่อมาตรา 43 มาตรา 81 ตามที่กฎหมายบัญญัติ

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. 2542

มาตรา 16 ให้เทศบาลเมืองพัทยา และองค์การบริหารส่วนตำบล มีอำนาจหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้

(9) การจัดการศึกษา

(11) การบำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น

องค์กรปกครองส่วนท้องถิ่น จะต้องดำเนินการให้เป็นไปตามรัฐธรรมนูญแห่งราชอาณาจักรไทย พ.ศ. 2560 หมวด 5 หน้าที่ของรัฐ มาตรา 54 รัฐต้องดำเนินการให้เด็กทุกคนได้รับการศึกษาเป็นเวลาสิบสองปี ตั้งแต่ก่อนวัยเรียนจนจบการศึกษาภาคบังคับอย่างมีคุณภาพโดยไม่เก็บค่าใช้จ่าย

รัฐต้องดำเนินการให้เด็กเล็กได้รับการดูแลและพัฒนาก่อนเข้ารับการศึกษาตามวรรคหนึ่งเพื่อพัฒนาร่างกาย จิตใจ วินัย อารมณ์ สังคม และสติปัญญาให้สมกับวัย โดยส่งเสริมและสนับสนุนให้องค์กรปกครองส่วนท้องถิ่น และภาคเอกชนเข้ามีส่วนรวมในการดำเนินการด้วย

ศูนย์พัฒนาเด็กเล็กเทศบาลตำบลหนองกราด ได้จัดการศึกษาระดับปฐมวัย และดำเนินการให้มีหลักสูตรสถานศึกษาปฐมวัย โดยมีหลักสูตรการศึกษาปฐมวัย พุทธศักราช 2546 เป็นแกนกลางและจัดทำหลักสูตรให้สอดคล้องกับท้องถิ่น ในการจัดการศึกษาให้มีประสิทธิภาพ

**3. วัตถุประสงค์**

3.1 เพื่อส่งเสริมให้นักเรียนมีการเรียนรู้จากประสบการณ์จริง

3.2 เพื่อส่งเสริมและพัฒนาการจัดการเรียนการสอนให้มีประสิทธิภาพมากยิ่งขึ้น

3.3 เพื่อให้นักเรียนทราบเรื่องราวต่าง ๆ นอกห้องเรียน

3.4 เพื่อให้นักเรียนรู้การรักษาวัฒนธรรม และประเพณีไทย

3.5 เพื่อให้นักเรียนทราบหลักศีลธรรม คุณธรรม และจริยธรรมอันดีงามในทางพระพุทธศาสนา

**4. เป้าหมาย**

นักเรียนศูนย์พัฒนาเด็กเล็กเทศบาลตำบลหนองกราด ระดับชั้น อนุบาล 1 และชั้นอนุบาล 2

**5. วิธีดำเนินการ**

5.1 ดำเนินการขออนุมัติโครงการ

5.2 แต่งตั้ง/ประชุมคณะทำงาน และผู้ที่เกี่ยวข้อง

5.3 ดำเนินกิจกรรมตามแผน

- กำหนดวันและเวลา

- ประสานไวยาวัจกรของวัดเพื่อนำนักเรียนรับฟังธรรมะ

- นำนักเรียนกราบพระและรับฟังธรรมะ

- นำนักเรียนถวายสังฆทานพระภิกษุ

- นำนักเรียนกรวดน้ำ

- นำนักเรียนกราบพระ

- ประเมินผล

- รายงานผล

**6. ระยะเวลาดำเนินการ**

ปีงบประมาณ พ.ศ. 2562 – 2565

**7. สถานที่ดำเนินการ**

วัดหนองกราด ตำบลหนองกราด อำเภอด่านขุนทด จังหวัดนครราชสีมา

**8. หน่วยงานรับผิดชอบ**

กองการศึกษา เทศบาลตำบลหนองกราด อำเภอด่านขุนทด จังหวัดนครราชสีมา

**9. งบประมาณ**

จำนวน 2,000.- บาท

**10. ผลที่คาดว่าจะได้รับ**

10.๑ นักเรียนได้รับความรู้หลากหลายจากประสบการณ์จริง

10.๒ นักเรียนได้เรียนรู้การรักษาวัฒนธรรม และประเพณีไทย

10.3นักเรียนได้ทราบหลักศีลธรรม คุณธรรม และจริยธรรมอันดีงามในทางพระพุทธศาสนา

10.4นักเรียนนำความรู้ที่ได้รับไปเผยแพร่กับเพื่อนและผู้ปกครอง

**ลำดับที่ 3**

**1. ชื่อกิจกรรม : การประกวดคำขวัญต่อต้านการทุจริต**

**2. หลักการและเหตุผล/ความเป็นมา**

ปัญหาการทุจริตคอร์รัปชันเป็นปัญหาที่ทำลายสังคมอย่างรุนแรงและฝังรากลึก เป็นปัญหาที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่งยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตคอร์รัปชันและการโกงทุกรูปแบบ ซึ่งการสร้างค่านิยมที่ถูกต้องนี้จะเป็นรากฐานสำคัญเพื่อทำให้ทุกคนเป็นพลเมืองที่มีคุณภาพ

ปัจจุบันประชาชนจำนวนไม่น้อยเห็นปัญหาเรื่องการทุจริตคอร์รัปชันเป็นเรื่องที่ยอมรับได้หากตนเองได้รับผลประโยชน์ด้วย สะท้อนให้เห็นว่าเด็ก เยาวชนไทยขาดการปลูกฝังด้านคุณธรรม จริยธรรม อย่างยั่งยืน หากปล่อยให้ค่านิยมที่ไม่ถูกต้องเช่นนี้เกิดขึ้นต่อไป ความล้มเหลวของคุณธรรมจริยธรรมจะเกิดขึ้นกับสังคมไทยและส่งผลเสียต่อสังคมในด้านอื่นๆ ตามมาอีกมากมาย

เทศบาลตำบลหนองกราดตระหนักถึงปัญหาที่เกิดขึ้น จึงได้จัดกิจกรรมการประกวดคำขวัญต่อต้านการทุจริตขึ้น ทั้งนี้เพื่อกระตุ้นให้เด็กและเยาวชนตื่นตัวเห็นความสำคัญหันมาสนใจปัญหาที่เกิดขึ้นและพร้อมที่จะเป็นกำลังสำคัญในการต่อต้านการทุจริตคอร์รัปชันและการโกงทุกรูปแบบ และเป็นการป้องกันและแก้ไขปัญหาทุจริตที่ได้ผลที่สุด ตามพระราชบัญญัติเทศบาล พุทธศักราช 2496 และแก้ไขเพิ่มเติมถึง (ฉบับที่ 13 ) พ.ศ. 2552มาตรา 50(7) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ พระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาล เมืองพัทยา และองค์การบริหารส่วนตำบล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ. 2553 มาตรา 6 ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข

**3. วัตถุประสงค์**

3.1 เพื่อเป็นการสร้างจิตสำนึกด้านจริยธรรมและคุณธรรมให้เด็กและเยาวชน ไม่ยอมรับพฤติกรรมทุจริตคอร์รัปชันและการโกงทุกรูปแบบ

3.2 เพื่อเสริมสร้างค่านิยมที่ถูกต้องให้กับเด็กและเยาวชน และให้เกิดจิตสำนึกที่จะยึดมั่นในการทำความดี มีความซื่อสัตย์สุจริต

3.3 เพื่อส่งเสริมให้เด็ก และเยาวชนได้ฝึกฝนทักษะในการเขียนคำขวัญอย่างสร้างสรรค์มีคุณค่าในทางภาษาที่สื่อถึงการต่อต้านการทุจริต

3.4 เพื่อให้เด็กและเยาวชน รู้จักใช้เวลาว่างให้เกิดประโยชน์ และสร้างสรรค์

**4. เป้าหมาย**

เชิงปริมาณ

เด็ก และเยาวชน ในเขตเทศบาลตำบลหนองกราด

เชิงคุณภาพ

เด็กและเยาวชนเกิดความตระหนักรู้ ตื่นตัวเห็นความสำคัญ หันมาสนใจปัญหาการทุจริตคอร์รัปชันที่เกิดขึ้นและพร้อมที่จะเป็นกำลังสำคัญในการต่อต้านการทุจริตคอร์รัปชันและการโกงทุกรูปแบบ

**5. กิจกรรมและขั้นตอนการดำเนินงาน**

5.1 เสนอโครงการเพื่อพิจารณาอนุมัติ

5.2 แต่งตั้งคณะกรรมการดำเนินการประกวด

5.3 ประชาสัมพันธ์ให้เด็ก และเยาวชนส่งคำขวัญเข้าประกวด

5.4 ตัดสินการประกวดตามหลักเกณฑ์ที่เทศบาลตำบลหนองกราดกำหนด

5.5 ทำพิธีมอบรางวัล ณ เทศบาลตำบลหนองกราด

**6. พื้นที่ดำเนินการ**

เทศบาลตำบลหนองกราด

**7. งบประมาณดำเนินการ**

ไม่ใช้งบประมาณ

**8. ระยะเวลาดำเนินการ**

ปีงบประมาณ พ.ศ. 2562 – 2565

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ผลที่คาดว่าจะได้รับ**

10.1 เด็กและเยาวชนมีคุณธรรม จริยธรรม ไม่ยอมรับพฤติกรรมทุจริตคอร์รัปชันและการโกงทุกรูปแบบ

10.2 เด็กและเยาวชนมีค่านิยมที่ถูกต้อง มีจิตสำนึกที่จะยึดมั่นในการทำความดี มีความซื่อสัตย์สุจริต

10.3 เด็กและเยาวชนได้ฝึกฝนทักษะในการเขียนคำขวัญอย่างสร้างสรรค์มีคุณค่าในทางภาษาที่สื่อถึงการต่อต้านการทุจริต

10.4 เด็กและเยาวชนรู้จักใช้เวลาว่างให้เกิดประโยชน์ และสร้างสรรค์

**1.3.1 สร้างจิตสำนึกและความตระหนักให้มีจิตสาธารณะ**

**ลำดับที่ 4**

**1. ชื่อโครงการ : โครงการสร้างภูมิคุ้มกันทางสังคมให้เด็กและเยาวชนในเขตเทศบาลตำบลหนองกราด (กิจกรรม “โตไปไม่โกง”)**

**2. หลักการและเหตุผล**

ในปัจจุบันการทุจริตคอร์รัปชันเป็นปัญหาที่ทำลายสังคมอย่างรุนแรงและฝังรากลึก เป็นปัญหาที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่งยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตคอร์รัปชันและการโกงทุกรูปแบบ โดยเฉพาะในกลุ่มเด็กและเยาวชน ตามพระราชบัญญัติเทศบาล พุทธศักราช 2496 และแก้ไขเพิ่มเติมถึง (ฉบับที่ 13 ) พ.ศ. 2552มาตรา 50(7) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ พระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาล เมืองพัทยา และองค์การบริหารส่วนตำบล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ. 2553 มาตรา 6 ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข และมาตรา 25 กำหนดให้รัฐต้องส่งเสริมการดำเนินงานและจัดตั้งแหล่งเรียนรู้ตลอดชีวิตทุกรูปแบบ นั้น

เทศบาลตำบลหนองกราดพิจารณาเห็นความสำคัญของปัญหาดังกล่าว จึงได้จัดโครงการสร้างภูมิคุ้มกันทางสังคมให้เด็กและเยาวชนในเขตเทศบาลตำบลหนองกราด (กิจกรรม “โตไปไม่โกง”) ขึ้น เพื่อเป็นการสร้างภูมิคุ้มกันและค่านิยมที่ถูกต้องซึ่งจะเป็นรากฐานที่สำคัญ ที่ทำให้เด็กและเยาวชนเติบโตขึ้นเป็นพลเมืองที่มีคุณภาพ และเป็นการป้องกันแก้ไขปัญหาทุจริตคอร์รัปชันที่ได้ผลที่สุด โดยการปลูกฝังจิตสำนึกให้เด็กและเยาวชนรักความถูกต้อง มีความซื่อสัตย์สุจริต การยึดมั่นในความสัตย์จริงรู้จักแยกแยะถูกผิด ปฏิบัติต่อตนเองและผู้อื่นโดยชอบ ไม่คดโกง มีจิตสาธารณะ มีจิตสำนึกเพื่อส่วนรวม ตระหนักรู้และคำนึงถึงสังคมส่วนรวม มีความรับผิดชอบต่อตัวเองในการกระทำใดๆ และพร้อมที่จะเสียสละประโยชน์ส่วนตนเพื่อรักษาประโยชน์ส่วนรวม

**3. วัตถุประสงค์**

3.1 เพื่อส่งเสริมและปลูกฝังให้เด็กและเยาวชนเป็นคนดีมีคุณธรรม จริยธรรม มีความซื่อสัตย์ สุจริต

3.2 เพื่อสร้างภูมิคุ้มกันทางสังคมให้เด็กและเยาวชน ไม่ยอมรับพฤติกรรมทุจริตคอร์รัปชันและการโกงทุกรูปแบบ

3.3 เพื่อส่งเสริมให้เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**4. เป้าหมาย**

เชิงปริมาณ

เด็กและเยาวชนในเขตเทศบาลตำบลหนองกราดจำนวน15๐ คน

เชิงคุณภาพ

เด็กและเยาวชนเกิดความตระหนักรู้ สามารถแยกแยะถูก ผิด ชั่ว ดี สามารถนำความรู้ประสบการณ์ที่ได้รับมาปรับใช้กับตนเอง และสังคมส่วนรวมได้อย่างมีความสุข

**5. กิจกรรมและขั้นตอนการดำเนินงาน**

5.1 จัดทำโครงการเพื่อขออนุมัติ

5.2 แต่งตั้งคณะกรรมการและประสานงานคณะวิทยากร

5.3 ดำเนินการตามโครงการ

5.4 สรุปผลการดำเนินการตามโครงการ

**6. พื้นที่ดำเนินการ**

เทศบาลตำบลหนองกราด

**7. งบประมาณดำเนินการ**

จำนวน 4๐,๐๐๐ บาท

**8. ระยะเวลาดำเนินการ**

ปีงบประมาณ พ.ศ. 25๖2 – 25๖5

**9. ผู้รับผิดชอบโครงการ**

กองสวัสดิการสังคม เทศบาลตำบลหนองกราด

**10. ผลที่คาดว่าจะได้รับ**

10.1 เด็กและเยาวชนได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริต

10.2 เด็กและเยาวชนมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชันและการโกงทุกรูปแบบ

10.3 เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

\*\*\*\*\*\*\*\*\*\*\*\*\*